CELEX: C2006/010/31
Language: et
Date: 2006-01-14 00:00:00
Title: Kohtuasi C-409/05: Euroopa Ühenduste Komisjoni  21. novembri 2005.  aasta hagi Kreeka Vabariigi vastu

14.1.2006   
            
            
               ET
            
            
               Euroopa Liidu Teataja
            
            
               C 10/16
            
         Euroopa Ühenduste Komisjoni 21. novembri 2005. aasta hagi Kreeka Vabariigi vastu
   (Kohtuasi C-409/05)
   (2006/C 10/31)
   Kohtumenetluse keel: kreeka
   Euroopa Ühenduste Komisjon esitas 21. novembril 2005 Euroopa Ühenduste Kohtule hagi Kreeka Vabariigi vastu. Hageja esindajad on õigusnõunik D. Triantafyllou ja komisjoni õigustalituse ametnik G. Wilms, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               —
            
            
               tuvastada, et kuna Kreeka Vabariik on keeldunud omavahendite, mida ei ole sõjavarustuse impordil tollimaksudest vabastamise tõttu sisse nõutud, arvutamisest ja maksmisest ning nende omavahendite komisjonile üle kandmata jätmisest tulenevate intresside tasumisest, siis on Kreeka Vabariik rikkunud kuni 31. maini 2000 määruse (EÜ) nr 1552/89 (1) artiklitest 2, 9, 10 ja 11 ning alates sellest kuupäevast määrusest (EÜ) nr 1150/2000 (2) tulenevaid kohustusi;
            
         
               —
            
            
               mõista kohtukulud välja Kreeka Vabariigilt.
            
         Väited ja peamised argumendid
   
               —
            
            
               Kostja ei ole tõendanud, et madalama maksumääraga (või nullmääraga) tollimaksude tasumine kahjustaks oluliselt julgeolekuhuvisid EÜ asutamislepingu artikli 296 tähenduses.
            
         
               —
            
            
               Sõjasaladuse kaitse ei vabasta põhimõttelisest kohustusest arvutada ja maksta vastavaid tollimakse.
            
         
               —
            
            
               Kostja ei saa tugineda õiguspärasuse ootusele menetluse hilise rakendamise tõttu.
            
         
               —
            
            
               Rahaliste kohustuste täitmata jätmine ühenduse ees koormab ebaõiglaselt teisi liikmesriike.
            
         
      (1)  EÜT L 155, 7.6.1989, lk 1.
   
      (2)  EÜT L 130, 31.5.2000, lk 1.